wickkiey/tamil-wikipedia-chunked huggingface dataset:
# மலேய சூரிய கரடி

## பரவலும் வாழிடமும்

மலேய சூரிய கரடி தென்கிழக்கு ஆசியாவில் முக்கியமாகக் கடலோரப் பகுதிகளில் காணப்படுகிறது. ஆனால் சூரிய கரடியை விட குறைவாகவே பரவிக் காணப்படுகிறது. குறிப்பிட்ட இதனுடைய மக்கள் தொகை பின்வருமாறு வாழ்கிறது: இவற்றின் உணவில் உள்ள இறைச்சி கறையான்கள், தேனீ இளம் உயிரிகள் மற்றும் வண்டுகளின் இளம் உயிரிகள் ஆகும்.
# மிசிரிக் மக்களவைத் தொகுதி

**மிசிரிக் மக்களவைத் தொகுதி** (*Misrikh Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.
# மிசிரிக் மக்களவைத் தொகுதி

## சட்டமன்றத் தொகுதிகள்

தற்போது, மிசிரிக் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 153 | மிசிரிக் (ப.இ.) | சீதாபூர் | இராமகிருஷ்ண பார்கவ் | பாரதிய ஜனதா கட்சி |
| --- | --- | --- | --- | --- |
| 159 | பில்கிராம்-மல்லன்வான் | ஹர்தோய் | ஆசிசு குமார் சிங் | பாரதிய ஜனதா கட்சி |
| 160 | பாலமாவு (ப.இ.) | ராம்பால் வர்மா | பாரதிய ஜனதா கட்சி |  |
| 161 | சண்டிலா | அல்கா சிங் அர்க்வான்சி | பாரதிய ஜனதா கட்சி |  |
| 209 | பில்கார் (ப.இ.) | கான்பூர் நகர் | ராகுல் பச்சா சோன்கர் | பாரதிய ஜனதா கட்சி |
# மிசிரிக் மக்களவைத் தொகுதி

## நாடாளுமன்ற உறுப்பினர்கள்

| 1962 | கோகரண் பிரசாத் | பாரதிய ஜனசங்கம் |
| --- | --- | --- |
| 1967 | சங்கீதா பிரசாத் | இந்திய தேசிய காங்கிரசு |
| 1971 |  |  |
| 1977 | இராம் லால் ராகி | ஜனதா கட்சி |
| 1980 | இந்திய தேசிய காங்கிரசு |  |
| 1984 | சங்கீதா பிரசாத் | இந்திய தேசிய காங்கிரசு |
| 1989 | இராம் லால் ராகி |  |
| 1991 |  |  |
| 1996 | பராகி லால் | பாரதிய ஜனதா கட்சி |
| 1998 | இராம் சங்கர் பார்கவா | சமாஜ்வாதி கட்சி |
| 2004 | அசோக் குமார் ராவத் | பகுஜன் சமாஜ் கட்சி |
| 2009 |  |  |
| 2014 | அஞ்சு பாலா | பாரதிய ஜனதா கட்சி |
| 2019 | அசோக் குமார் ராவத் |  |
| 2024 | } |  |
# சிவ் நாராயண் தாண்டன்

**சிவ் நாராயண் தாண்டன்** (*Shiv Narayan Tandon*) என்பவர் ஓர் இந்திய அரசியல்வாதியும் இந்திய தேசிய காங்கிரசு கட்சியினைச் சார்ந்தவரும் ஆவார். இவர் உத்தரப் பிரதேசம் கான்பூர் மக்களவைத் தொகுதியிலிருந்து இந்திய நாடாளுமன்ற முதல் மக்களவை உறுப்பினராக இருந்தார். இவர் திசம்பர் 26,1999 அன்று இறந்தார். கான்பூர் கன்டோன்மென்ட் பகுதியில் உள்ள மேம்பாலம் இவரது நினைவாகப் பெயரிடப்பட்டுள்ளது.
# சிக்கிம் சங்கராம் பரிசத்

**சிக்கிம் சங்கராம் பரிசத்** (*Sikkim Sangram Parishad*) என்பது இந்திய மாநிலமான சிக்கிமில் உள்ள ஒரு பிராந்திய அரசியல் கட்சியாகும். 1979-இல், அரசியல் நிலைத்தன்மை நிலவிய பிறகு, சிக்கிம் ஜனதா பரிசத் கட்சியைச் சேர்ந்த நர் பகதூர் பண்டாரி தலைமையிலான அமைச்சகம் சிக்கிமில் அதிகாரத்தைப் பெற்றது. 1984-இல் பண்டாரி சிக்கிம் ஜனதா பரிசத்தை கலைத்து சிக்கிம் சங்கராம் பரிசத் என்ற புதிய கட்சியை உருவாக்கினார். சிக்கிம் சங்கராம் பரிசத் 1984 மற்றும் 1989 தேர்தல்களில் தொடர்ந்து ஆட்சியைப் பிடித்தது. ஆனால் இதன் பிறகு 1999 முதல் தேர்தல்களில் வென்ற சிக்கிம் சனநாயக முன்னணியிடம் தோல்வியடைந்தது. சிக்கிம் சங்கராம் பரிசத் 2004 தேர்தலில் மாநிலச் சட்டசபையில் எந்த இடத்தையும் வெல்லவில்லை. நர் பகதூர் பண்டாரி சிக்கிம் சங்க்ராம் பரிசத்தை இந்திய தேசிய காங்கிரசுடன் இணைத்து சிக்கிம் பிரதேசக் காங்கிரசு கட்சித் தலைவரானார்.  
2013இல், நர் பகதூர் பண்டாரி மீண்டும் சிக்கிம் சங்கராம் பரிசத்தைப் புதுப்பித்தார்.  
இந்தக் கட்சி 1984 மற்றும் 1989 ஆம் ஆண்டுகளில் இரண்டு முறை மாநிலத் தேர்தலில் வெற்றி பெற்றது.
# சிக்கிம் சங்கராம் பரிசத்

## தேர்தல் செயல்பாடுகள்

; சிக்கிம் சட்டப்பேரவை தேர்தல்  
| 1985 | 32 | 32 | 30 | 0 | 62.20 |  |
| --- | --- | --- | --- | --- | --- | --- |
| 1989 | 32 | 32 | 32 | 0 | 70.41 |  |
| 1994 | 32 | 31 | 10 | 1 | 35.41 |  |
| 1999 | 32 | 32 | 7 | 1 | 41.88 |  |
| 2004 | 32 | 1 | 0 | 1 | 1.01 | } |  
; மக்களவை தேர்தல், சிக்கிம்  
| 1985 (இடைத் தேர்தல்) | 1 | 1 | 1 | 0 | போட்டியின்றி |  |
| --- | --- | --- | --- | --- | --- | --- |
| 1989 | 1 | 1 | 1 | 0 | 68.52 |  |
| 1991 | 1 | 1 | 1 | 0 | 90.12 |  |
| 1996 | 1 | 1 | 0 | 0 | 24.50 |  |
| 1999 | 1 | 1 | 0 | 0 | 42.15 |  |
| 2004 | 1 | 1 | 0 | 1 | 1.46 | } |
# அசோக் குமார் ராவத்

**அசோக் குமார் ராவத்** (*Ashok Kumar Rawat*) என்பவர் (பிறப்பு நவம்பர் 26,1975) இந்திய அரசியல்வாதியும் உத்தரப் பிரதேசத்தின் சீதாபூர் மாவட்டத்தைச் சேர்ந்தவரும் ஆவார். இவர் தற்போது உத்தரப்பிரதேசத்தின் மிசிரிக் மக்களவைத் தொகுதியிலிருந்து நான்காவது முறையாக நாடாளுமன்ற மக்களவை உறுப்பினராக பணியாற்றுகிறார். இவர் 2019ஆம் ஆண்டு இந்திய மக்களவைப் பொதுத் தேர்தலில், பாஜக வேட்பாளராகப் போட்டியிட்டு தனது நெருங்கிய பகுஜன் சமாஜ் கட்சி வேட்பாளரை 1 லட்சம் வாக்குகள் வித்தியாசத்தில் தோற்கடித்தார். முன்னதாக, இவர் பகுஜன் சமாஜ் கட்சியின் சார்பில் போட்டியிட்டு உறுப்பினராக இரண்டு முறை பணியாற்றியுள்ளார். 2014ஆம் ஆண்டு நடைபெற்ற தேர்தலில் தோல்வியடைந்தாலும் 2019ஆம் ஆண்டு நடைபெற்ற தேர்தலில் தனது இடத்தை தக்க வைத்துக் கொள்ள முடிந்தது. 15ஆவது மக்களவையில் கேட்கப்பட்ட கேள்விகளின் எண்ணிக்கையில் ராவத் தனது முன்மாதிரியான செயல்திறனுடன் 3ஆவது இடத்தில் உள்ளார்.
# அசோக் குமார் ராவத்

## அரசியல் வாழ்க்கை

ராவத் 2004ஆம் ஆண்டு மக்களவைத் தேர்தலில் உத்தரப் பிரதேசத்தின் மிசிரிக் மக்களவைத் தொகுதியில் பகுஜன் சமாஜ் கட்சி வேட்பாளராகப் போட்டியிட்டு வெற்றி பெற்று நாடாளுமன்றத்தில் நுழைந்தார். இந்தக் காலகட்டத்தில், பொதுக் கணக்குக் குழு, பட்டியல் சாதி மற்றும் பட்டியல் பழங்குடியினர் நலக் குழு, ரசாயனங்கள் மற்றும் உரங்கள் குழு போன்ற பல்வேறு குழுக்களில் உறுப்பினராக பணியாற்றினார். 15வது மக்களவை உறுப்பினராக மீண்டும் தேர்ந்தெடுக்கப்பட்ட இவர், பட்டியல் சாதி மற்றும் பட்டியல் பழங்குடியினர் நலக் குழுவின் உறுப்பினராகவும், ரசாயனங்கள் மற்றும் உரங்கள் குழுவின் உறுப்பினராகவும் பணியாற்றினார் .  
2019 மக்களவைத் தேர்தலில் பாஜக வேட்பாளராகப் போட்டியிட்ட இவர், ஒரு லட்சத்திற்கும் அதிகமான வாக்குகள் வித்தியாசத்தில் வெற்றி பெற்றார்.  
2024 மக்களவை பொதுத் தேர்தலில் ராவத் 37,810 வாக்குகள் பெற்று வெற்றி பெற்றார். இவர் சமாஜ்வாதி கட்சியினைச் சேர்ந்த சங்கீதா ராஜ்வான்சியை தோற்கடித்தார்.
# இலந்தனம்(III) அயோடைடு

**இலந்தனம்(III) அயோடைடு** (*Lanthanum(III) iodide*) LaI என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இலந்தனமும் அயோடினும் சேர்ந்து இந்த சேர்மம் உருவாகிறது.
# இலந்தனம்(III) அயோடைடு

## தயாரிப்பு

இலந்தனம் உலோகத்துடன் பாதரச(II) அயோடைடைச் சேர்த்து வினைபுரியச் செய்தால் இலந்தனம்(III) அயோடைடு உருவாகும்.:  
::2 La + 3 HgI<sub>2</sub> → 2 LaI<sub>3</sub> + 3 Hg  
உலோக இலந்தனமும் அயோடினும் சேர்ந்து வினை புரிந்தாலும் இலந்தனம்(III) அயோடைடு உருவாகும்.:  
::La<sub>2</sub>O<sub>3</sub> + 6 HI → 2 LaI<sub>3</sub> + 3 H<sub>2</sub>O → இதர வினைகள் தொடரும்
# இலந்தனம்(III) அயோடைடு

## இயற்பியல் பண்புகள்

இலந்தனம்(III) அயோடைடு புளூட்டோனியம்(III) புரோமைடு சேர்மம் போன்ற 8-ஒருங்கிணைந்த உலோக மையங்கள் அடுக்குகளில் அமைக்கப்பட்ட அதே படிக அமைப்பை ஏற்றுக்கொள்கிறது. இந்த செஞ்சாய்சதுர அமைப்பு இலகுவான இலந்தனைடுகளின் (La-Nd) மூவயோடைடுகளுக்குப் பொதுவானதாகும். அதேசமயம் கனமான இலந்தனைடுகள் அறுகோண பிசுமத்(III) அயோடைடு கட்டமைப்பைப் பின்பற்ற முனைகின்றன. இந்த அணைவுச் சேர்மம் இலந்தனத்தின் அமைடு மற்றும் வளையபெண்டாடையீனைல் அணைவுச் சேர்மங்கள் தயாரிப்பதற்கான தொடக்கப் பொருளாகும்.
# இலந்தனம்(III) அயோடைடு

## தொடர்புடைய சேர்மங்கள்

இலந்தனம்(III) அயோடைடு ஓர் ஈரயோடைடையும் (LaI<sub>2</sub>) உருவாக்குகிறது. இதுவோர் அயனிச் சேர்மமுமாகும். கடத்தல் பட்டையில் எலக்ட்ரான் உள்ளடங்காப் பிணைப்பாக்கப்பட்டு {La<sup>III</sup>,2I<sup>−</sup>,e<sup>-</sup>} என சிறப்பாக வடிவமைக்கப்பட்டுள்ளது. CeI<sub>2</sub>, PrI<sub>2</sub> மற்றும் GdI<sub>2</sub> உட்பட பல இலந்தனைடுகள் இதே போன்ற சேர்மங்களை உருவாக்குகின்றன. இலந்தனம் ஈரயோடைடு PrI<sub>2</sub> போன்ற அதே நாற்கோணப் படிக அமைப்பை ஏற்றுக்கொள்கிறது.  
இலந்தனம்(III) அயோடைடு ஆர்கான் வளிமண்டலத்தின் கீழ் இலந்தனம் உலோகத்துடன் 1225 கெல்வின் வெப்பநிலையில் தாண்டலம் குழாயில் வினைபுரிந்து La<sub>2</sub>I<sub>5</sub> என்ற கலப்பு இணைதிற சேர்மத்தை உருவாக்குகிறது.  
550 °செல்சியசு வெப்பநிலையில் ஆர்கான் வளிமண்டல சூழலில் உலோக சோடியத்துடன் LaI<sub>2</sub> அல்லது LaI<sub>3</sub> சேர்மத்தை குறைப்பதால் அறுகோண படிக அமைப்பைக் கொண்ட இலந்தனம் மோனோ அயோடைடு ( LaI) உருவாகிறது.
# கிரேக்க வரலாறு

## வரலாற்றுக்கு முந்தைய கிரேக்கம்

### கற்காலத்திற்கு முந்தைய காலம்

ஆரம்பகால மனிதர்களில் ஒருவர் ( *Ouranopithecus macedoniensis*, 9.6–8.7 மில்லியன் ஆண்டுகளுக்கு முன்பு), மற்றும் அனைத்து மனிதர்களின் மிகப் பழமையான நேரடி மூதாதையரின் ( *Greecopithecus*, 7.2 மில்லியன் ஆண்டுகளுக்கு முன்பு) புதைபடிவங்கள் கிரேக்கத்தில் கண்டுபிடிக்கப்பட்டுள்ளன. கூடுதலாக, கிரீட் தீவில் 5.7 மில்லியன் ஆண்டுகள் பழமையான கால்தடங்கள் கண்டறியப்பட்டன. இது தற்போதைய கருதுகோள்களுக்கு மாறாக ஆப்பிரிக்காவிற்கு வெளியே மனிதப் பரிணாமம் என்பது குறித்த கருத்தை பரிந்துரைப்பதாக உள்ளது.
# கிரேக்க வரலாறு

## வரலாற்றுக்கு முந்தைய கிரேக்கம்

### பழங்கற்காலம் ( சு. 3.3M BC – 13000 BC)

பழைய கற்காலம் பொதுவாக கிரேக்கத்தில் அறியப்படுகிறது. ஏனெனில் ஆய்வில் பாரம்பரியமாக வரலாற்றுக்கு முந்தைய காலப் பகுதிகள் (புதிய கற்காலம், வெண்கல காலம்) மற்றும் பாரம்பரிய காலங்களில் கவனம் செலுத்தப்படுகிறது. ஆயினும்கூட, அண்மைய ஆண்டுகளில் குறிப்பிடத்தக்க முன்னேற்றம் எட்டப்பட்டுள்ளது. மேலும் தொல்லியல் பதிவுகள் புதிய பொருட்களால் செறிவூட்டப்பட்டுள்ளன. அவை பெரும்பாலும் பிராந்திய ஆய்வுகளில் அல்லது அகழ்வாய்வுகள் மூலமாகவும் சேகரிக்கப்பட்டுள்ளன. புதிய குகைகள் மற்றும் பாறைகளுக்கு அடியிலான தங்குமிடங்கள், அண்மையில் கண்டுபிடிக்கப்பட்ட மற்றும் முக்கியமான திறந்தவெளி தளங்கள் இப்போது அகழப்படுகின்றன. இன்றைய கிரேக்கத்தில் மனிதர்கள் வாழ்ந்ததற்கான ஆரம்ப தடயங்கள் மாசிடோனியாவின் சல்கிடிகியில் உள்ள பெட்ராலோனா குகையில் கண்டுபிடிக்கப்பட்டுள்ளன. அவை ஒரு மில்லியன் ஆண்டுகளுக்கு முந்தையவை. 210,000 ஆண்டுகளுக்கு முந்தையதாக ஆப்பிரிக்காவிற்கு வெளியே உள்ளதான மனித உடலமைப்பு ரீதியில் நவீன மனிதர்களின் பழமையான எச்சங்கள் தென் கிரேக்கத்தில் உள்ள மனியில் உள்ள அபிடிமா குகையில் காணப்படுகிறது. தற்போது அறியப்பட்ட மானுடவியல் மற்றும் தொல்லியல் கண்டுபிடிப்புகள் கிரேக்க பகுதியில் காணப்படும் பழங்கற்காலத்திய கீழ் (350,000–100,000 BP), நடுத்தர (100,000–35,000 BP), மேல் பழங்கால (35,000–11,000 BP) என பிரிக்கத்தக்கதாக உள்ளன. இன்றுவரை, கீழ் மழங்கற்காலத்திய சில தளங்கள் உள்ளன, அதேசமயம் நடுத்தர மற்றும் மேல் பழங்காலப் பகுதிகள் அதிகமாக உள்ளன. இது கிரேக்கப் பகுதியில் ஏற்பட்ட தீவிரமான புவி ஓட்டுச் செயல்பாடு மற்றும் ஏஜியன் கடலின் எழுச்சி மற்றும் வீழ்ச்சி போன்றவற்றின் காரணமாக சில புவியியல் பகுதிகளிலிருந்த வசிப்பிடங்களின் அனைத்து தடயங்களையும் அழித்தது.
# கிரேக்க வரலாறு

## வரலாற்றுக்கு முந்தைய கிரேக்கம்

### இடைக்கற்காலம் (கிமு 13000–7000)

கிரேக்கத்தில் இடைக் கற்காலம் என்பது மேல் கற்காலத்திற்கும் புதிய கற்காலத்திற்கும் இடையில் இருந்த காலமாகும். கிரேக்கத்தில் உள்ள இடைக்கற்காலத் தளங்கள் குறைவாகவே உள்ளன. அதில் பெரும்பாலானவை கடற்கரைக்கு அருகில் அமைந்துள்ளன. பிரான்ச்தி குகை, மானியில் உள்ள கலாமாகியா குகை ( பெலோபொன்னீஸ் ), எபிரஸில் உள்ள அஸ்ப்ரோச்சலிகோ குகை (1960 இல் முதல் அகழ்வாய்வு நடந்தது), தியோபெட்ரா குகை ஆகியவை கிரேக்கம் மற்றும் தென்கிழக்கு ஐரோப்பாவில் உள்ள மிக முக்கியமான இடைக் கற்கால தளங்கள் ஆகும். மேலும் பழைய கற்காலம் மற்றும் இடைக்கற்கால காலகட்டம் முழுவதும் கிட்டத்தட்ட தொடர்ச்சியாக மக்கள் வசித்து வந்துள்ளனர்.
# கிரேக்க வரலாறு

## வரலாற்றுக்கு முந்தைய கிரேக்கம்

### புதிய கற்காலம் முதல் வெண்கலக் காலம் வரை (கிமு 7000–1100)

புதுக்கற்காலப் புரட்சி கி.மு. 7000-6500 இல் தொடங்கி ஐரோப்பாவை அடைந்தது. அண்மைக் கிழக்குலிருந்து வந்த விவசாயிகள் ஏஜியன் கடல் வழியாக தீவுப் பயணங்களினால் அனத்தோலியாவிலிருந்து கிரேக்க தீபகற்பத்திற்குள் நுழைந்தனர். கி.மு 8500-9000 காலக்கட்டத்தின் ஐரோப்பாவில் வளர்ந்த விவசாயப் பொருளாதாரங்களைக் கொண்ட ஆரம்பகால கற்கால தளங்கள் கிரேக்கத்தில் கண்டறியப்பட்டுள்ளன. முதல் கிரேக்க மொழி பேசும் பழங்குடியினர், மைசீனியன் மொழியின் முன்னோடியாகப் பேசியவர்கள், புதிய கற்காலம் அல்லது ஆரம்பகால வெண்கலக் காலத்தில் ( சு கி.மு. 3200) கிரேக்க நிலப்பகுதிக்கு வந்தனர்.
# கிரேக்க வரலாறு

## வரலாற்றுக்கு முந்தைய கிரேக்கம்

### புதிய கற்காலம் முதல் வெண்கலக் காலம் வரை (கிமு 7000–1100)

#### சைக்ளாடிக் மற்றும் மினோவான் நாகரிகம்

சைக்லேடிக் பண்பாடு என்பது சைக்லேட்சின் குறிப்பிடத்தக்க பிற்பகுதியில் கற்கால மற்றும் ஆரம்ப வெண்கல கால பொருள்சார் பண்பாடு ஆகும். இந்தத் தீவுகளானது தூய வெண் பளிங்குக் கற்களால் செதுக்கப்பட்ட தட்டையான பெண் சிலைகளுக்கு மிகவும் பிரபலமானவையாகும்.  
கிரீட்<nowiki/>டின் நடு வெண்கலக் கால நாகரிகமான மினோவன் நாகரிகம் சு.3000- சி.கிமு 1400 வரை நீடித்தது. மினோவான்களைப் பற்றி அவர்களின் எழுத்தமைதி போன்ற குறிப்பிடத்தக்க சிறிய அளவிலான தகவல்கள் மட்டுமே அறியவருகின்றன. இது புரிந்துகொள்ளப்படாத லீனியர் ஏ எழுத்துகள் மற்றும் கிரெட்டான் படுகைத் தளக்குறியீடுகளாக பதிவு செய்யப்பட்டுள்ளன. கிமு 1425 இல், நொசோசைத் தவிர அனைத்து மினோவான் அரண்மனைகளும் தீயால் அழிந்தன. இது மினோவான்களின் கலாச்சாரத்தால் செல்வாக்குப் பெற்ற மைசீனியன் கிரேக்கர்கள் கிரீட்டிற்கு பரவ காரணதாயிற்று.  
**மைசீனியனுக்கு முந்தைய ஹெலடிக் காலம்**  
புதிய கற்காலம், கடைசி கற்காலம் ஆகியவற்றின் முடிவைத் தொடர்ந்து, ஆரம்ப மற்றும் மத்திய ஹெலாடிக் காலங்கள் கிரேக்க நிலப்பரப்பில் தோன்றின. இறுதி கற்கால காலத்திலிருந்து மெதுவான மாற்றம் யூட்ரெசிஸ் கலாச்சாரத்துடன் (c.3200- சி.கிமு 2650) நடந்தது. நூற்றுக்கணக்கான ஆண்டுகளில், வேளாண் சமூகங்கள் கல் கருவிகளிலிருந்து உலோகக் கருவிகளுக்கு மாறின. இத்தகைய பொருள்முதல்வாத முன்னேற்றங்களைத் தொடர்ந்து, அதிக சக்திவாய்ந்த நுண்-நாடுகள் மற்றும் எதிர்கால மைசீனியன் நாகரிகத்தின் அடித்தளம் உருவாக்கப்பட்டது. ஆரம்ப வெண்கலக் கால குடியேற்றங்கள் மூன்றாம் ஹெலடிக்கின் போது மேலும் வளர்ச்சியைக் கண்டன, இதற்கு திரின்ஸ் கலாச்சாரம் (சு.2200- சு.கிமு 2000) எடுத்துக்காட்டாகும். மேலும் மைசீனிய காலத்திற்கு முந்தைய மத்திய ஹெலடிக் காலம் குறித்து கீழே விவாதிக்கப்பட்டுள்ளது.
# கிரேக்க வரலாறு

## வரலாற்றுக்கு முந்தைய கிரேக்கம்

### புதிய கற்காலம் முதல் வெண்கலக் காலம் வரை (கிமு 7000–1100)

#### மைசீனிய நாகரிகம்

மைசீனிய நாகரிகமானது கிரேக்கத்தின் பிரதான நிலப்பரப்பில் ஆரம்ப மற்றும் மத்திய ஹெலடிக் காலங்களின் சமூகம் மற்றும் பண்பாட்டிலிருந்து தோன்றி உருவானது. இது சு.கிமு 1600 இல் மினோவான் கிரீட்டின் தாக்கத்தினால் ஹெலடிக் பண்பாடாக மாற்றப்பட்டது. அது மைசீனிய அரண்மனைகளின் இடிந்து விழும் வரை (சு.கிமு 1100) நீடித்தது. மைசீனியன் கிரேக்கம் என்பது தொல் கிரேக்கத்தின் பிற்பகுதியில் ஹெலடிக் வெண்கல கால நாகரிகமாகும், மேலும் இது ஓமரின் காவியங்கள் மற்றும் பெரும்பாலான கிரேக்க தொன்மங்கள் மற்றும் சமயங்களின் வரலாற்று அமைப்பை உருவாக்கியது. மைசீனியன் காலம் என்ற பெயரானது தெற்கு கிரேக்கத்தின் பெலொப்பொனேசியாவில் உள்ள வடகிழக்கு ஆர்கோலிடில் உள்ள தொல்லியல் தளமான மைசீனிலிருந்து வந்தது. ஏதென்ஸ், பைலோஸ், தீப்ஸ், டைரின்ஸ் ஆகிய இடங்களும் முக்கியமான மைசீனியன் தளங்களைக் கொண்டுள்ளன.  
மைசீனிய நாகரிகம் ஒரு போர்வீர சிற்றரசால் ஆதிக்கம் செலுத்தப்பட்டது. சுமார் கி.மு 1400 இல், மைசீனியர்கள் மினோவான் நாகரிகத்தின் மையமான கிரீட் வரை தங்கள் கட்டுப்பாட்டை விரிவுபடுத்தினர். மேலும் கிரேக்க மொழியின் ஆரம்ப வடிவத்தை எழுதுவதற்கு மினோவான் எழுத்தின் லீனியர் ஏ வடிவத்தை ஏற்றுக்கொண்டார். மைசீனியன் கால எழுத்துமுறை லீனியர் பி என அழைக்கப்படுகிறது, இது மைக்கேல் வென்ட்ரிஸ் என்பவரால் 1952 இல் படித்து புரிந்துகொள்ளப்பட்டது. மைசீனியர்கள் தங்கள் பிரபுக்களை தேனீக் கல்லறைகள் என்னும் கல்லறைகளில் புதைத்தனர். அவை உயரமான கூரையுடன் கூடிய தாகவும், கல்லால் வரிசையாக நேராக நுழையும் பாதையைக் கொண்டதாகவும் இருந்தன. அவர்கள் பெரும்பாலும் கத்திகள் அல்லது வேறு சில வகையான இராணுவ உபகரணங்களை இறந்தவருடன் சேர்த்து புதைத்தனர். பிரபுக்களை பெரும்பாலும் தங்க முகமூடிகள், தலைப்பாகைகள், கவசங்கள், ரத்தின ஆயுதங்களுடன் புதைத்தனர். மைசீனியர்கள் உட்கார்ந்த நிலையில் புதைக்கப்பட்டனர், மேலும் சில பிரபுக்கள் மம்மி ஆக்கபட்டு புதைக்கபட்டனர்.  
கிமு 1100-1050 ஒட்டிய காலத்தில், மைசீனியன் நாகரிகம் சரிந்தது. பல நகரங்கள் சூறையாடப்பட்டன. இக்காலகட்டத்தை வரலாற்றாசிரியர்கள் "இருண்ட காலம்" என்று கூறுகின்றனர். இந்த காலகட்டத்தில், கிரேக்கத்தின் மக்கள் தொகையும், எழுத்தறிவும் சரிவை சந்தித்தன. கிரேக்க மக்களின் மற்றொரு அலையான டோரியர்களின் படையெடுப்பின் காரணமாகவே இந்த வீழ்ச்சி ஏற்பட்டதாக கிரேக்கர்கள் பாரம்பரியமாக கூறுகின்றனர். இருப்பினும் இந்த பார்வைக்கு போதுமான தொல்லலியல் சான்றுகள் இல்லை.
# பியூட்டைல் பியூட்டைரேட்டு

**பியூட்டைல் பியூட்டைரேட்டு** (*Butyl butyrate*) என்பது C<sub>8</sub>H<sub>16</sub>O<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். பியூட்டைல் பியூட்டனோயேட்டு என்ற பெயராலும் இச்சேர்மம் அழைக்கப்படுகிறது. பியூட்டைரிக் அமிலத்துடன் என்-பியூட்டனாலை சேர்த்து வினைபுரியச் செய்து இந்த எசுத்தர் தயாரிக்கப்படுகிறது. இது ஒரு தெளிவான, நிறமற்ற திரவமாகும். தண்ணீரில் கரையாது. ஆனால் எத்தனால் மற்றும் டை எத்தில் ஈதருடன் கலக்கும். 20 °செல்சியசு வெப்பநிலையில் இதன் ஒளிவிலகல் குறியீடு 1.406 ஆகும்.
# பியூட்டைல் பியூட்டைரேட்டு

## நறுமணம்

மற்ற ஆவியாகும் எசுத்தர்களைப் போலவே, பியூட்டைல் பியூட்டைரேட்டும் ஓர் இனிமையான நறுமணத்தைக் கொண்டுள்ளது. அன்னாசிப்பழத்தை ஒத்த இனிப்பு பழ சுவைகளை உருவாக்க இது சுவை உண்டாக்கும் தொழிலில் பயன்படுத்தப்படுகிறது. ஆப்பிள், வாழைப்பழம், பேரிக்காய், பிளம் மற்றும் இசுட்ராபெரி உள்ளிட்ட பல வகையான பழங்களில் பியூட்டைல் பியூட்டைரேட்டு இயற்கையாகவே காணப்படுகிறது.
# பியூட்டைல் பியூட்டைரேட்டு

## பாதுகாப்பு

பியூட்டைல் பியூட்டைரேட்டு ஒரு கடல் மாசுபடுத்தியாகும். கண்கள் மற்றும் தோலை லேசாக எரிச்சலூட்டும்.
# தாவாவ் மக்களவைத் தொகுதி

தாவாவ் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1969-ஆம் ஆண்டில் இருந்து தாவாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# தாவாவ் மக்களவைத் தொகுதி

## தாவாவ் மாவட்டம்

தாவாவ் மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தாவாவ் நகரம். கோத்தா கினபாலு மாநகரத்தில் இருந்து சுமார் 531 கி.மீ. (330மைல்) தொலைவிலும் இந்த மாவட்டம் அமைந்துள்ளது.  
சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 452 கி.மீ. (280மைல்) தொலைவில் இந்த மாவட்டம் அமைந்துள்ளது. 1900-ஆம் ஆண்டுகளில், தாவாவ் மாவட்டத்தில் குகாரா தோட்டம், குபோத்தா தோட்டம் எனும் பெரும் தோட்டங்கள் உருவாக்கப்பட்டன. அந்தத் தோட்டங்களில் ரப்பர், சணல், தென்னை போன்றவை பயிர் செய்யப்பட்டன.
# தாவாவ் மக்களவைத் தொகுதி

## தாவாவ் மாவட்டம்

### போர்னியோ காடுகள்

தாவாவ் மாவட்டத்தின் தென் கிழக்குப் பகுதியில், சுலாவெசி கடலும், சூலு கடலும் அமைந்துள்ளன. மேற்குப் பகுதியில் அடர்ந்த போர்னியோ காடுகள் உள்ளன. இந்த மாவட்டத்தின் தென் பகுதியில் இந்தோனேசியாவின் கலிமந்தான் பெருநிலம் உள்ளது.  
இரண்டாம் உலகப் போருக்கு பின்னர் தாவாவ் நகரை நிர்வாகம் செய்து வந்த பிரித்தானிய வடக்கு போர்னியோ நிறுவனம், மறு சீரமைப்பு செய்வதில் தீவிரமான கவனம் செலுத்தியது. 1963-ஆம் ஆண்டு, பிரித்தானிய பேரரசிடம் இருந்து சபா விடுதலை பெற்றது.
# தாவாவ் மக்களவைத் தொகுதி

## தாவாவ் மக்களவைத் தொகுதி

| தாவாவ் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P120 | 1971-1973 | இயே பாவ் சூ
*(Yeh Pao Tzu)* | ****
<small></small> |
| 4-ஆவது மக்களவை | P130 | 1974-1978 | அலெக்ஸ் பாங்
*(Alex Pang)* |  |
| 5-ஆவது மக்களவை | 1978-1982 | இயூ நியூக் இங்
*(Hiew Nyuk Ying)* | ****
<small></small> |  |
| 6-ஆவது மக்களவை | 1982-1986 | கான் யாவ் பா
*(Kan Yau Fa)* |  |  |
| 7-ஆவது மக்களவை | P151 | 1986-1990 | சாம்சன் சின்
*(Samson Chin)* | ****'' |
| 8-ஆவது மக்களவை | 1990-1995 | ஜெப்ரி இயீ
*(Geoffrey Yee)* | ****
<small></small> |  |
| 9-ஆவது மக்களவை | P165 | 1995-1999 | சுவா சூன் புய்
*(Chua Soon Bui)* | ****
<small></small> |
| 10-ஆவது மக்களவை | 1999-2004 | சிம் பாவ் பாட்
*(Shim Paw Fatt)* |  |  |
| 11-ஆவது மக்களவை | P190 | 2004-2008 |  |  |
| 12-ஆவது மக்களவை | 2008 | சுவா சூன் புய்
*(Chua Soon Bui)* |  |  |
| 2008-2013 | **** |  |  |  |
| 13-ஆவது மக்களவை | 2013-2018 | மேரி யாப் கைன்
*(Mary Yap Kain)* | ****
<small></small> |  |
| 14-ஆவது மக்களவை | 2018-2022 | கிறிஸ்டினா லியூ
*(Christina Liew)* | ****
<small> |  |
| 15-ஆவது மக்களவை | 2022–தற்போது வரையில் | லோ சு புய்
*(Lo Su Fui)* | ****
<small></small> | } |
# பியூட்டோபார்பிட்டால்

**பியூட்டோபார்பிட்டால்** (*Butobarbital*) என்பது C<sub>10</sub>H<sub>16</sub>N<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூட்டோபார்பிட்டோன், பியூட்டெதால், சோனெரைல், நியூனால் என்ற பெயர்களாலும் இம்மருந்து அழைக்கப்படுகிறது. பார்பிட்டியூரேட்டு வழிப்பெறுதியாக வகைப்படுத்தப்படும் இம்மருந்து ஆழ்துயில் மருத்துவத்தில் ஒரு மருந்தாகப் பயன்படுகிறது. 1921 ஆம் ஆண்டில் பொலெங்கு சகோதரர்கள் என்ற மருந்து நிறுவனத்தால் (தற்போது சனோஃபி மருந்து நிறுவனத்தின் ஒரு பகுதி) உருவாக்கப்பட்டது.
# கலாபாக்கான் மக்களவைத் தொகுதி

கலாபாக்கான் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து கலாபாக்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# கலாபாக்கான் மக்களவைத் தொகுதி

## கலாபாக்கான் மாவட்டம்

கலாபாக்கான் மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கலாபாக்கான் நகரம். கோத்தா கினபாலு மாநகரத்தில் இருந்து சுமார் 531 கி.மீ. (330மைல்) தொலைவிலும் இந்த மாவட்டம் அமைந்துள்ளது.  
சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் ) தொலைவில் அமைந்துள்ளது. கலாபாக்கான் மாவட்டத்தின் தெற்கில், இந்தோனேசியா மாநிலமான வடக்கு கலிமந்தானின் நுனுக்கான் துணை மாநிலம் எல்லையாக உள்ளது.
# கலாபாக்கான் மக்களவைத் தொகுதி

## கலாபாக்கான் மாவட்டம்

### கோவி விரிகுடா

இந்த மாவட்டத்தின் தென்கிழக்கில், கோவி விரிகுடா சூழ்ந்துள்ளது. சுலாவெசி கடலின் ஒரு பகுதி; மற்றும் வாலஸ் விரிகுடா (*Wallace Bay*); ஆகியவை மேற்கு கடற்கரையில் இருந்து கலாபாக்கனைப் பிரிக்கின்றன.  
கலாபாக்கான் என்ற இடத்தின் பெயர் தீடோங் மொழியில் இருந்து வந்தது. கலாபாக்கான் என்றால் "சாப்பிடலாம்" என பொருள்படும். இந்தப் பகுதியில் மூருட் மற்றும் திடோங் பழங்குடியின மக்கள் மிகுதியாய் வாழ்கின்றனர்.
# கலாபாக்கான் மக்களவைத் தொகுதி

## கலாபாக்கான் மக்களவைத் தொகுதி

| கலாபாக்கான் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P191 | 2004-2008 | அப்துல் காபூர் சாலே
*(Abdul Ghapur Salleh)* | ****
<small></small> |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018–2022 | மாமுன் சுலைமான்
*(Ma'mun Sulaiman)* | **** |  |
| 15-ஆவது மக்களவை | 2022–தற்போது வரையில் | அண்டி முகமது சூரியாண்டி
*(Andi Muhammad Suryandy)* | ****
<small></small> | } |
# இருபியூட்டைல் டார்ட்டரேட்டு

**இருபியூட்டைல் டார்ட்டரேட்டு** (*Dibutyl tartrate*) என்பது C<sub>12</sub>H<sub>22</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டார்டாரிக் அமிலம் மற்றும் பியூட்டனாலின் ஈரெசுத்தராக இச்சேர்மம் கருதப்படுகிறது. வண்ணப்படிவு பிரிகையியல் முறையில் ஆடி எதிருருவைப் பிரிக்க இது நாற்தொகுதி மைய எண்ணெயாகப் பயன்படுத்தப்படுகிறது. மாவு மற்றும் தண்ணீர் கலவையின் பாகுத்தன்மையை அளவிட பயன்படும் ஒரு கருவியில் இது பயன்படுகிறது. ஒரு நெகிழியாக்கியாகவும் இருபியூட்டைல் டார்ட்டரேட்டு பயன்படுத்தப்படுகிறது. இயற்கை பொருட்களிலிருந்து தயாரிக்கப்படும் பொருள் என்பதால் இருபியூட்டைல் டார்ட்டரேட்டு "பச்சை" என வகைப்படுத்தப்பட்டுள்ளது. மக்கும் தன்மை கொண்ட பொருளாகவும் உள்ளது. இருபியூட்டைல் 2,3-ஈரைதராக்சிபியூட்டேன் டையோயேட்டு, டைபியூட்டைல் டார்ட்டரேட்டு என்ற பெயர்களாலும் இது அழைக்கப்படுகிறது.
# இருபியூட்டைல் டார்ட்டரேட்டு

## பண்புகள்

இருபியூட்டைல் டார்ட்டரேட்டின் மின்கடத்தா மாறிலி மதிப்பு 9.4 ஆகும்
# இலித்தியம் கார்பைடு

**இலித்தியம் கார்பைடு** (*Lithium carbide*) என்பது Li<sub>2</sub>C<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பெரும்பாலும் இருலித்தியம் அசிட்டைலைடு என்ற பெயரால் இச்சேர்மம் அறியப்படுகிறது. இலித்தியமும் கார்பனும் சேர்ந்து இந்த அசிட்டைலைடு உப்பு உருவாகிறது. கதிரியக்கக்கரிமக் காலக்கணிப்பு செயல்முறையின்போது ஓர் இடைநிலை சேர்மமாக இலித்தியம் கார்பைடு உருவாகிறது. இது இலித்தியம் நிறைந்த Li<sub>4</sub>C, Li<sub>6</sub>C<sub>2</sub>, Li<sub>8</sub>C<sub>3</sub>, Li<sub>6</sub>C<sub>3</sub>, Li<sub>4</sub>C<sub>3</sub>, Li<sub>4</sub>C<sub>5</sub> மற்றும் LiC<sub>6</sub>, LiC<sub>12</sub> மற்றும் LiC<sub>18</sub> ஆகிய கிராஃபைட்டு இடைச் செருகல் சேர்மங்களை உள்ளடக்கிய இலித்தியம்-கார்பன் சேர்மங்களின் விரிவான வரம்பில் ஒரு சேர்மமாகும்.  
இலித்தியம் கார்பைடு வெப்ப இயக்கவியல்-நிலைப்புத்தன்மை அதிகம் கொண்ட இலித்தியம் நிறைந்த கார்பைடு ஆகும். இதை மட்டுமே தனிமங்களை சேர்த்து நேரடியாகத் தயாரிக்க முடியும் நிலக்கரியை இலித்தியம் கார்பனேட்டுடன் வினைபுரியச் செய்து 1896 ஆம் ஆண்டில் மொய்சன் என்பவரால் இது முதன்முதலில் தயாரிக்கப்பட்டது.  
::Li<sub>2</sub>CO<sub>3</sub> + 4 C → Li<sub>2</sub>C<sub>2</sub> + 3 CO  
மற்ற இலித்தியம் நிறைந்த சேர்மங்கள் இலித்தியம் ஆவியை குளோரினேற்ற ஐதரோகார்பன்களுடன் வினைபுரியச் செய்து உற்பத்தி செய்யப்படுகின்றன. எ.கா. கார்பன் டெட்ராகுளோரைடு. இலித்தியம் கார்பைடு சில சமயங்களில் பெயரின் ஒற்றுமை காரணமாக இலித்தியம் கார்பனேட்டு (Li<sub>2</sub>CO<sub>3</sub>) என்ற மருந்தாக நோக்கப்பட்டு குழப்பம் ஏற்படுத்துகிறது.
# இலித்தியம் கார்பைடு

## தயாரிப்பு

ஆய்வகத்தில், அம்மோனியாவில் உள்ள இலித்தியம் கரைசலுடன் அசிட்டிலீனைச் சேர்த்து −40° செல்சியசு வெப்பநிலையில் சூடுபடுத்தினால் Li<sub>2</sub>C<sub>2</sub>·C<sub>2</sub>H<sub>2</sub>·2NH<sub>3</sub> என்ற கூட்டு விளைபொருள் உருவாக்கப்படுகிறது. பின்னர் அறை வெப்பநிலையில் ஐதரசன் ஓட்டத்தில் இதை சிதைத்து இலித்தியம் கார்பைடு வெள்ளைத் தூளாக பெறப்படுகிறது.  
::C<sub>2</sub>H<sub>2</sub> + 2 Li → Li<sub>2</sub>C<sub>2</sub> + H<sub>2</sub>
இந்த முறையில் தயாரிக்கப்பட்ட மாதிரிகள் பொதுவாக முழுமையாகாத படிகங்களாக இருக்கும். படிக மாதிரிகள் உருகிய இலித்தியம் மற்றும் கிராஃபைட்டு இடையே 1000 பாகை செல்சியசு வெப்பநிலையில் வினைபுரியச் செய்து தயாரிக்கப்படுகின்றன. 120 பைக்கோமீட்டர் என்ற ஒப்பீட்டளவில் குறுகிய C-C தூரம் C≡C முப்பிணைப்பு இருப்பதைக் குறிக்கிறது. அதிக வெப்பநிலையில் இலித்தியம் கார்பைடு ஒரு கனசதுர எதிர் புளோரைட்டு கட்டமைப்பிற்கு மாறுகிறது.
# இலித்தியம் கார்பைடு

## கதிரியக்கக் காலக்கணிப்பு பயன்

இதற்கு பல நடைமுறைகள் பயன்படுத்தப்படுகின்றன. CO<sub>2</sub> வாயுவை உற்பத்தி செய்யும் மாதிரியை எரித்து பின்னர் இலித்தியத்துடன் வினைபுரியச்செய்வது ஒரு முறையாகும். கார்பன் கொண்ட மாதிரியை இலித்தியம் உலோகத்துடன் நேரடியாக வினைபுரியச் செய்வது இதர முறைகளாகும். இரண்டு முறையிலும் விளைவு ஒன்றுதான்: Li<sub>2</sub>C<sub>2</sub> தயாரிக்கப்படுகிறது. பின்னர் இது அசிட்டிலீன் மற்றும் பென்சீன் போன்ற நிறை நிறமாலையில் பயன்படுத்த எளிதான இனங்களை உருவாக்க பயன்படுகிறது. செயல்முறையின்போது இவ்வினையில் இலித்தியம் நைட்ரைடு உருவாகலாம். இது நீராற்பகுப்பின் போது அம்மோனியாவை உருவாக்கி அசிட்டிலீன் வாயுவை மாசுபடுத்தும் என்பதை கவனத்திற் கொள்ளவேண்டும்.
# புரோப்பைல்பார்பிட்டால்

**புரோப்பைல்பார்பிட்டால்** (*Propylbarbital*) என்பது C<sub>10</sub>H<sub>16</sub>N<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புரோப்பால், புரோப்பனால், புரோப்போனால், 5,5-இருபுரோப்பைல்பார்பிட்டியூரிக்கு அமிலம் என்ற பெயர்களாலும் இம்மருந்து அழைக்கப்படுகிறது. பார்பிட்டியூரேட்டு வழிப்பெறுதியாக வகைப்படுத்தப்படும் இம்மருந்து ஆழ்துயில் மருத்துவத்தில் ஒரு மருந்தாகப் பயன்படுகிறது.
# பென்சோபார்பிட்டால்

**பென்சோபார்பிட்டால்** (*Benzobarbital*) என்பது C<sub>19</sub>H<sub>16</sub>N<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வலிப்புத்தடுப்பு விளைவுகளைக் கொண்டிருப்பதால் காக்காய் வலிப்பு சிகிச்சைக்கு பயன்படுத்தப்படுகிறது.  
பீனோபார்பிட்டால் மருந்துடன் நெருங்கிய தொடர்பு கொண்டு ஒத்த கல்லீரல் நொதியைத் தூண்டும் விளைவுகளைக் கொண்டுள்ளது. எனவே தொடர்புள்ள சில மருத்துவ பயன்பாடுகளில் இதை பயன்படுத்தப்படலாம்.
# அத்தலூர்

**அத்தலூர்** (*Attalur*) இந்தியாவின் ஆந்திரப் பிரதேச மாநிலத்தில் பாலநாடு மாவட்டத்தில் உள்ள ஒரு கிராமமாகும். இது சத்தேனப்பள்ளி வருவாய் பிரிவின் அமராவதி மண்டலத்தில் அமைந்துள்ளது. இந்த கிராமம் ஆந்திரப் பிரதேச தலைநகர் பிராந்தியத்தின் ஒரு பகுதியாக, ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் உள்ளது.
# அத்தலூர்

## புவியியல்

வட்டத் தலைமையகமான அமராவதி நகரிலிருந்து தென்மேற்கே 16°32′08′′N 80°15′19′′E/16.535630 °N 80.255274 °E/ என்ற அடையாள ஆள்கூறுகளில் அத்தலூர் அமைந்துள்ளது. 1524 எக்டேர் அதாவது 3,770 ஏக்கர் பரப்பளவில் இக்கிராமம் பரவியுள்ளது.
# அத்தலூர்

## அரசும் அரசியலும்

அத்தலூர் கிராம பஞ்சாயத்து என்பது கிராமத்தின் உள்ளாட்சி அரசாங்கம் ஆகும். தேர்ந்தெடுக்கப்பட்ட வார்டு உறுப்பினர் ஒருவர் பிரதிநிதித்துவப்படுத்தும் வார்டுகள் இங்கு உள்ளன. தற்போதைய சர்பஞ்ச் *காலியாக உள்ளது*, இது வார்டு உறுப்பினர்களால் தேர்ந்தெடுக்கப்படுகிறது. இந்த கிராமம் பஞ்சாயத்து ராச்சு நிறுவனங்களின் இடைநிலை மட்டத்தில் *அமராவதி மண்டல் பரிசத்து* நிர்வகிக்கப்படுகிறது.
# அத்தலூர்

## கல்வி

கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 7 பள்ளிகள் உள்ளன. இந்த பள்ளிகளில் 5 மண்டல் பரிசத்து தொடக்கப் பள்ளிகளும் 2 தனியார் பள்ளிகளும் அடங்கும்.
# கலாபாக்கான்

**கலாபாக்கான் நகரம்** (மலாய்: *Kalabakan Town*; ஆங்கிலம்: *Pekan Kalabakan* என்பது மலேசியா, சபா மாநிலத்தின் தாவாவ் பிரிவு, கலாபாக்கான் மாவட்டத்தில் அமைந்துள்ள ஒரு நகரமாகும்.  
தாவாவ் நகரத்தில் இருந்து 55 கி.மீ.; சபா மாநிலத்தின் தலைநகரமான கோத்தா கினபாலு மாநகரத்தில் இருந்து 235 கி.மீ. தொலைவில் உள்ளது.
# கலாபாக்கான்

## பொது

கலாபாக்கானின் உட்புற மேற்குப் பகுதியில் குவாமுட் உயர்நிலம்; வடகிழக்கில் தாவாவ் உயர்நிலம் (*Tawau Highlands*); ஆகிய இரு உயர்நிலங்களும் கரடுமுரடான நிலப்பரப்புகளைக் கொண்டுள்ளன.  
குவாமுட் உயர்நிலம் 26880 எக்டர் பரப்பளவு கொண்டது. இந்தக் குவாமுட் உயர்நிலத்தில் மிகப்பெரிய வனப் பகுதி உள்ளது. அதன் மேற்கில் உள்ள மலியாவ் படுகை காப்பு மண்டலமாகவும் செயல்படுகிறது.  
கலாபாக்கானில் வெப்பமண்டல மழைக்காட்டு காலநிலை உள்ளது. சராசரி ஆண்டு மழைப்பொழிவு சுமார் 2100 மி.மீ.; சூன் மற்றும் அக்டோபர் மாதங்களில் மழைப்பொழிவு உச்சம் காண்கிறது.
# கலாபாக்கான்

## வரலாறு

கலாபாக்கான் என்ற இடத்தின் பெயர் திடோங் மொழியில் இருந்து வந்தது. கலாபாக்கான் என்றால் "சாப்பிடலாம்" என பொருள்படும். இந்தப் பகுதியில் மூருட் மற்றும் திடோங் பழங்குடியின மக்கள் மிகுதியாய் வாழ்கின்றனர்.  
1905-ஆம் ஆண்டு தொடங்கி 1932-ஆம் ஆண்டு வரை, இலண்டனைத் தளமாகக் கொண்ட கோவி ஆர்பர் நிலக்கரி நிறுவனம் (*Cowie Harbour Coal Company*) சிலிம்போபோன் (*Silimpopon*) எனும் இடத்தில் ஒரு நிலக்கரி சுரங்கத்தை இயக்கி வந்தது. சுரங்கத்தின் தொழிலாளர்களில் பெரும்பாலோர் சீனர்களாய் இருந்தனர். அவர்களின் எண்ணிக்கை 3000-க்கும் அதிகமாக இருந்தது. அந்தச் சுரங்கம் 1.5 மில்லியன் டன் நிலக்கரியை உற்பத்தி செய்தது.  
தொடருந்து மற்றும் கப்பல் மூலமாக நிலக்கரி கனிமம், செபாடிக் தீவுக்கு (*Sebatik Island*) கொண்டு செல்லப்பட்டு; பின்னர் ஏற்றுமதி செய்வதற்காக அங்கு கப்பல்களில் ஏற்றப்பட்டது.
# கலாபாக்கான்

## இந்தோனேசியா - மலேசியா மோதல்

திசம்பர் 29, 1963-இல் இந்தோனேசியாவில் இருந்து ஊடுருவிய இந்தோனேசியப் போராளிகள் மலேசிய இராணுவ முகாமைத் தாக்கிய போது ஏழு மலேசிய வீரர்களும்; அவர்களின் தளபதியும் இறந்தனர். அவர்களுக்காக எழுப்பப்பட்ட நினைவகம் கலாபாக்கான் நகரில் உள்ளது.  
இந்தோனேசியா - மலேசியா மோதல் (*Indonesia–Malaysia confrontation*) என்பது 1963-ஆம் ஆண்டு தொடங்கி 1966-ஆம் ஆண்டு வரையில் இந்தோனேசியாவுக்கும் - மலேசியாவுக்கும் இடையே நடைபெற்ற ஓர் ஆயுத மோதலைக் குறிப்பிடுவதாகும்.  
இந்த மோதல் 1960-ஆம் ஆண்டுகளில் மலேசியா உருவாக்கப் படுவதில் இந்தோனேசியாவின் எதிர்ப்பில் இருந்து உருவானது. இந்தோனேசியா மற்றும் கிழக்கு மலேசியா - போர்னியோ கலிமந்தான் எல்லைப் பகுதிகளில் பெரும்பாலான மோதல்கள் நடைபெற்றன.
# கலாபாக்கான்

## இந்தோனேசியா - மலேசியா மோதல்

### கலாப்பாகான் தாக்குதல்

இந்தோனேசியா-மலேசியா மோதலின் போது, 29 டிசம்பர் 1963-இல் கலாப்பாகான் பகுதியில் இந்தோனேசியப் படைகளால் தாக்குதல்கள் நடைபெற்றன. இந்த மோதல்கள், பெரும்பாலும் குறிப்பிட்ட இடங்களில் நடைபெற்ற மோதல்களாகும். தனிமைப் படுத்தப்பட்ட தரைப் போர் என வகைப்படுத்தப் படுகிறது.  
1965-இல் இந்தோனேசிய அதிபர் சுகர்ணோ பதவி நீக்கம் செய்யப்பட்ட பிறகு, இந்தச் சர்ச்சை அமைதியாக ஒரு முடிவுக்கு வந்தது.
# இலித்தியம் அறுபுளோரோ ஆண்டிமோனேட்டு

**இலித்தியம் அறுபுளோரோ ஆண்டிமோனேட்டு** (Lithium hexafluoroantimonate) என்பது LiSbF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இலித்தியம் அறுபுளோரோ ஆண்டிமோனேட்டு

## இயற்பியல் பண்புகள்

இலித்தியம் அறுபுளோரோ ஆண்டிமோனேட்டு சேர்மம் R3 இடக்குழுவில் அணிக்கோவை மாறிலிகள் a = 5.43 Å, α = 56° 58', Z = 1 என்ற மதிப்புடன் சாய்சதுரக் கட்டமைப்பில் படிகமாகிறது. இந்த கட்டமைப்பு சிதைந்த சாய்சதுரக் கட்டமைப்பிலான NaSbF<sub>6</sub> சேர்மத்தின் வகைக்கு ஒத்திருக்கிறது.
# இலித்தியம் அறுபுளோரோ டங்சுடேட்டு

**இலித்தியம் அறுபுளோரோ டங்சுடேட்டு** (*Lithium hexafluorotungstate*) என்பது LiWF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இலித்தியம் அறுபுளோரோ டங்சுடேட்டு

## தயாரிப்பு

இலித்தியம் அயோடைடுடன் நீர்ம கந்தக டை ஆக்சைடில் உள்ள தங்குதன் அறுபுளோரைடைச் சேர்த்து வினைபுரியச் செய்தால் இலித்தியம் அறுபுளோரோ டங்சுடேட்டு உருவாகிறது.
# இலித்தியம் அறுபுளோரோ டங்சுடேட்டு

## இயற்பியல் பண்புகள்

இலித்தியம் அறுபுளோரோ டங்சுடேட்டு a=5.45 Å, α=57.4°.[4] என்ற அணிக்கோவை அளவுருக்களுடன் LiSbF<sub>6</sub> சேர்மத்தின் கட்டமைப்பை ஏற்றுக் கொள்கிறது.
# இலித்தியம் அறுபுளோரோ டங்சுடேட்டு

## வேதிப் பண்புகள்

இலித்தியம் அறுபுளோரோ டங்சுடேட்டு நிலைப்புத்தன்மையற்ற சேர்மமாகும். 50 °செல்சியசு வெப்பநிலையில் வெற்றிடத்தில் சிதைவடைகிறது. இது ஐப்போகுளோரைட்டின் காரக் கரைசலில் இலித்தியம் அறுபுளோரோ டங்சுடேட்டு பின்வருமாறு வினைபுரியும்:  
:2 LiWF<sub>6</sub> + ClO<sup>−</sup> + 14 OH<sup>−</sup> → 2 Li<sup>+</sup> + 2 WO<sub>4</sub><sup>2−</sup> + Cl<sup>−</sup> + 12 F<sup>−</sup> + 7 H<sub>2</sub>O
# இலித்தியம் அறுபுளோரோ அலுமினேட்டு

**இலித்தியம் அறுபுளோரோ அலுமினேட்டு** (*Lithium hexafluoroaluminate*) என்பது Li<sub>3</sub>AlF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இலித்தியம் அறுபுளோரோ அலுமினேட்டு

## தயாரிப்பு

இலித்தியம் புளோரைடு மற்றும் அலுமினியம் புளோரைடுகளின் உருகல்களை ஒன்றாகச் சேர்த்து வினைபுரியச் செய்து இலித்தியம் அறுபுளோரோ அலுமினேட்டு தயாரிக்கப்படுகிறது:  
:3LiF + AlF<sub>3</sub> → Li<sub>3</sub>AlF<sub>6</sub> .
# ஐ ஆம் குரூட்

**ஐ ஆம் குரூட்** என்பது ஒரு அமெரிக்க நாட்டு தொடர் இயங்குபட குறும்படங்கள் ஆகும். இது குரூட் என்ற கதாபாத்திரத்தை கொண்ட மார்வெல் காமிக்சை அடிப்படையாகக் கொண்டு, கிர்ஸ்டன் லெபோரால் என்பவரால் டிஸ்னி+ என்ற ஓடிடி சேவைக்காக உருவாக்கப்பட்டது.
இது மார்வெல் திரைப் பிரபஞ்சத்தின் (எம்சியு) கதாபாத்திரங்களைக் கொண்ட, கார்டியன்ஸ் ஆப் தி கேலக்ஸி (2014) மற்றும் கார்டியன்ஸ் ஆப் தி கேலக்ஸி 2 (2017) தொகுதியின் நிகழ்வுகளுக்கு இடையே பேபி குரூட்டைப் பின்தொடர்ந்து பல்வேறு சாகசங்களில் சிக்குவது போன்று சித்தரிக்கப்பட்டுள்ளது.  
இந்தத் தொடரை மார்வெல் இசுடியோசு அனிமேஷன் தயாரித்துள்ளது, கிர்ஸ்டன் லெபோர் என்பவர் தலைமை எழுத்தாளராகவும் இயக்குனராகவும் பணியாற்றியுள்ளார். நடிகர் வின் டீசல் எம்சியு படங்களில் இருந்து பேபி குரூட்டின் குரலாக தனது பாத்திரத்தை மீண்டும் நடிக்கிறார். இவருடன் பிராட்லி கூப்பர் நடிக்கிறார், அத்துடன் நடிகர் ஜெப்ரி ரைட் என்பவர் இரண்டாவது பருவத்தில் நடித்தார். ஐ ஆம் குரூட் படம் திசம்பர் 2020 இல் அறிவிக்கப்பட்டது, மேலும் இலூமா பிக்சர்சு இந்தத் தொடரின் போட்டோரியலிசம் அனிமேஷனை ஆகத்து 2021க்குள் தொடங்கத் தொடங்கியது. நவம்பரில் கிர்ஸ்டன் லெபோர் தனது பணியை தொடங்கினார்.  
ஐ ஆம் குரூட் தனது முதல்பருவத்தை ஐந்து குறும்படங்களுடன் ஆகத்து 10, 2022 அன்று மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக டிஸ்னி+ இல் திரையிடப்பட்டது. இரண்டாவது பருவம், ஐந்து குறும்படங்களுடன், ஐந்தாம் கட்டத்தின் ஒரு பகுதியாக செப்டம்பர் 6, 2023 அன்று வெளியிடப்பட்டது.
# ஐ ஆம் குரூட்

## கதை

ஒவ்வொரு குறும்படமும் பேபி குரூட் விண்மீன் மண்டலத்தில் வளரும்போது அவரைப் பின்தொடர்கிறது, புதிய மற்றும் அசாதாரண கதாபாத்திரங்களுடன் சாகசங்களைச் செய்து அவரை சிக்கலில் சிக்க வைக்கிறது.
# ஐ ஆம் குரூட்

## நடிகர்கள்

- வின் டீசல் - பேபி குரூட்
- கார்டியன்சு ஒப் த கேலக்ஸியின் உறுப்பினர், மரம் போன்ற மனித உருவம் கொண்டவர். நிர்வாக தயாரிப்பாளர் பிராட் விண்டர்பாம் பேபி குரூட்டை "அபூரணர்" என்று அழைத்தார், அவர் "எப்போதும் சரியான தேர்வுகளை செய்யமாட்டார், ஆனால் அவரது தவறுகளிலிருந்து கற்றுக்கொள்கிறார்", மேலும் "அவர் தோல்வியடைவதைப் பார்ப்பது வேடிக்கையானது, மேலும் அவர் வெற்றிபெறுவதைப் பார்ப்பது இன்னும் வேடிக்கையானது" என்று கூறினார்.  
- பிராட்லி கூப்பர் - ராக்கெட் ரக்கூன்
- ஒரு மரபணு மாற்றப்பட்ட ரக்கூன், வேட்டையாடுபவர் மற்றும் ஆயுதங்கள் மற்றும் இராணுவ தந்திரங்களில் தலைசிறந்தவர். இயக்குநர் கிர்ஸ்டன் லெபோர், ராக்கெட்டை குரூட்டை "கண்டிக்கும் பெற்றோர்" என்று விவரித்தார், ஆனால் இன்னும் அவரது நண்பர் "மென்மையான இதயத்துடன்", வின்டர்பாம் கூறுகையில், குரூட்டை "ஒரு சாத்தியமற்ற பெற்றோர்" என்று ராக்கெட் பொறுப்பாக உணர்கிறார்.  
- ஜெப்ரி ரைட் - வாட்சர்
- திரைப் பிரபஞ்சத்தை கவனிக்கும் வேற்றுகிரக வாட்சர் இனத்தைச் சேர்ந்த ஒருவர்.
# ஐ ஆம் குரூட்

## பருவங்கள்

</onlyinclude>
# வீர வல்லாளன்

**வீர வல்லாளன்** (*Veera Ballala*) என்பது தென்னிந்தியாவின் போசளப் பேரரசின் பல மன்னர்களின் பெயராகும்:  
- முதலாம் வீர வல்லாளன் கிபி 1102 - 1108
- இரண்டாம் வீர வல்லாளன் கிபி 1173-1220
- மூன்றாம் வீர வல்லாளன் கிபி 1291-1343
# பலியா மக்களவைத் தொகுதி

**பலியா மக்களவைத் தொகுதி** (*Ballia Lok Sabha constituency*) என்பது வட இந்தியாவின் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இது இதன் அரசியல் வரலாறு மற்றும் இந்தியா அரசியலில் பீகார் இயக்கத்தில் முன்னாள் பிரதமர் சந்திரசேகரின் பங்கேற்பிற்காகப் பிரபலமானது.
# பலியா மக்களவைத் தொகுதி

## சட்டமன்றப் பிரிவுகள்

தற்போது, பலியா மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 360 | பெபானா | பலியா | சங்க்ராம் சிங் | சமாஜ்வாதி கட்சி |
| --- | --- | --- | --- | --- |
| 361 | பலியா நகர் | தயா சங்கர் சிங் | பாரதிய ஜனதா கட்சி |  |
| 363 | பைரியா | ஜெய் பிரகாசு அஞ்சல் | சமாஜ்வாதி கட்சி |  |
| 377 | ஜகீராபாத் | காசிப்பூர் | ஓம் பிரகாசு ராஜ்பர் | சுகல்தேவ் பாரதிய சமாச் கட்சி |
| 378 | முகமதியாபாத் | மன்னு அன்சாரி | சமாஜ்வாதி கட்சி | } |
# பலியா மக்களவைத் தொகுதி

## நாடாளுமன்ற உறுப்பினர்கள்

| 1952 | ராம் நாகினா சிங் | இந்தியச் சமதர்ம கட்சி |  |
| --- | --- | --- | --- |
| 1957 | ராதா மோகன் சிங் | இந்திய தேசிய காங்கிரசு |  |
| 1962 | முரளி மனோகர் |  |  |
| 1967 | சந்திரிகா பிரசாத்து |  |  |
| 1971 |  |  |  |
| 1977 | சந்திர சேகர் | ஜனதா கட்சி |  |
| 1980 |  |  |  |
| 1984 | ஜெகந்நாத் சவுத்ரி | இந்திய தேசிய காங்கிரசு |  |
| 1989 | சந்திரசேகர் | ஜனதா தளம் |  |
| 1991 | இராச்டிரிய சமாஜ்வாதி ஜனதா கட்சி |  |  |
| 1996 |  |  |  |
| 1998 |  |  |  |
| 1999 |  |  |  |
| 2004 |  |  |  |
| 2008^ | நீரஜ் சேகர் | சமாஜ்வாதி கட்சி |  |
| 2009 |  |  |  |
| 2014 | பாரத் சிங் | பாரதிய ஜனதா கட்சி |  |
| 2019 | வீரேந்திர சிங் மசுத் |  |  |
| 2024 | சனாதன் பாண்டே | சமாஜ்வாதி கட்சி | } |
^ இடைத்தேர்தல்
# சனாதன் பாண்டே

**சனாதன் பாண்டே** (*Sanatan Pandey*) என்பவர் இந்திய அரசியல்வாதியும் இந்திய நாடாளுமன்றத்தின் கீழ் சபையான மக்களவையின் உறுப்பினரும் ஆவார். இவர் சமாஜ்வாதி கட்சியினைச் சார்ந்தவர் ஆவார்.
# சனாதன் பாண்டே

## அரசியல் வாழ்க்கை

பாண்டே 2024ஆம் ஆண்டில் நடைபெற்ற இந்தியப் பொதுத் தேர்தலில் பலியா மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் வேட்பாளரான நீரஜ் சேகரை 43,801 வாக்குகள் வித்தியாசத்தில் தோற்கடித்தார்.
# இலித்தியம் அறுபுளோரோசிலிக்கேட்டு

**இலித்தியம் அறுபுளோரோசிலிக்கேட்டு ** (*Lithium hexafluorosilicate*) என்பது Li<sub>2</sub>SiF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இலித்தியம் அறுபுளோரோசிலிக்கேட்டு

## தயாரிப்பு

அறுபுளோரோசிலிசிக் அமிலத்தை இலித்தியம் ஐதராக்சைடு அல்லது இலித்தியம் கார்பனேட்டுடன் சேர்த்து வினைபுரியச் செய்வதன் மூலமோ அல்லது சிலிகான் டெட்ராபுளோரைடை இலித்தியம் புளோரைடுடன் வினைபுரியச் செய்வதன் மூலமோ இலித்தியம் அறுபுளோரோசிலிக்கேட்டை தயாரிக்க முடியும்.  
:: H<sub>2</sub>[SiF<sub>6</sub>] + 2LiOH -> Li<sub>2</sub>[SiF<sub>6</sub>] + 2H<sub>2</sub>O
# இலித்தியம் அறுபுளோரோசிலிக்கேட்டு

## இயற்பியல் பண்புகள்

இலித்தியம் அறுபுளோரோசிலிக்கேட்டு நீர் மற்றும் மெத்தனாலில் கரையும். வெள்ளை நிறத்தில் மணமற்ற திடப்பொருளாகக் காணப்படுகிறது. 250 °செல்சியசு வெப்பநிலைக்கு மேல் சூடாக்கப்படும் போது, இது இலித்தியம் புளோரைடு மற்றும் சிலிக்கான்(IV) புளோரைடாக சிதைகிறது. P 321 (எண் 150) என்ற இடக்குழுவில் ஓர் அலகு செல்லுக்கு மூன்று வாய்பாட்டு அலகுகளுடன் முக்கோண படிககட்டமைப்பை கொண்டுள்ளது, சோடியம் அறுபுளோரோசிலிக்கேட்டு சேர்மத்தின் படிகக் கட்டமைப்பை ஒத்துள்ளது.
# இலித்தியம் அறுபுளோரோசிலிக்கேட்டு

## பயன்கள்

இலித்தியம் அறுபுளோரோசிலிக்கேட்டு மருந்துகள் மற்றும் பிற வேதிச் சேர்மங்கள் தயாரிப்பில் ஓர் இடைநிலையாக பயன்படுத்தப்படுகிறது.
# பெகாட்டெல்லோ தாக்குதல்

**பிரைட் லிவர் தாக்குதல் ** (Fegatello Attack) என்பது வறுத்த ஈரல் தாக்குதல் என்ற இத்தாலிய உணவின் பெயரால் அறியப்படும் ஒரு சதுரங்கத் திறப்பு ஆட்டம் ஆகும். பிரைட் லிவர் தாக்குதல் தாக்குதல் என்ற பெயராலும் இத்திறப்பு அறியப்படுகிறது. இரண்டு குதிரைத் தற்காப்பு ஆட்டத்தின் ஓரு மாறுபாடே பிரைட் லிவர் தாக்குதல் ஆகும். இத்திறப்பில் வெள்ளை ஒரு குதிரையைப் பலிகொடுப்பதன் மூலம் கருப்பு இராசாவைத் தாக்குகின்றது. மேலும், பிரைட் லிவர் தாக்குதல் பின்வரும் நகர்வுகளுடன் தொடங்குகின்றது.  
1. e4 e5</br>
2. Nf3 Nc6</br>
3. Bc4 Nf6</br>
4. Ng5 d5</br>
5. exd5 Nxd5?!</br>
6. Nxf7  
:1 e4 e5  
:2 Nf3 Nc6  
:3 Bc4 Nf6  
இம்மூன்றாவது நகர்வில் கறுப்பில் ஆடுபவர் Nf6 இல்லாமல் வேறேதேனும் நகர்வைச் செய்தால்தான் பிரைட் லிவர் தாக்குதலைத் தொடர முடியாது. எடுத்துக்காட்டாக கறுப்பு ஆட்டக்காரர் Bc5 (மந்திரியை C5 இற்கு நகர்த்தினால்) பிரைட் லிவர் தாக்குதலைத் தொடர முடியாது. இங்கு கறுப்பு ஆட்டக்காரர்கள் Nf6 தொடர்வதற்கான காரணம் e4 இலுள்ள வெள்ளைக் காலாட்படை பாதுகாப்பின்றி இருப்பதால் அதைக் கைப்பற்ற இயலும் என்பதாலாகும்.  
:4 Ng5 d5  
:5 exd5 Nxd5?!  
:6 Nxf7  
மேலுள்ள தொடக்க ஆட்டமே பிரைட் லிவர் தாக்குதல் எனப்படுகின்றது. இதில் வெள்ளைக் குதிரை கறுப்பு இராணியையும் கறுப்புக் கோட்டையையும் ஒரே நேரத்தில் இலக்கு வைப்பதால் இதன் தொடர்ச்சியாக கறுப்பு அரசன் வெள்ளைக் குதிரையையே பெரும்பாலும் வெட்டுவார்கள்.
:6 Nxf7, Kxf7  
:7 Qf3+, Kf8  
வெள்ளை இராணி முற்றுகையிடும்போது கறுப்பு இராசா f8 ஐநோக்கி நகரலாம்.
:8 Nxd5+, Qxd5  
:9 Qxd5+ Be6  
:10 Qxe6#  
இது 10ஆவது நகர்வில் இறுதி முற்றுகையிடப்படுகின்றது (Checkmate)  
:7 Qf3+, Ke6  
7ஆவது நகர்வில் வெள்ளை இராணி முற்றுகையிடும்போது கறுப்பு இராசா e6 ஐநோக்கி நகர்ந்தால்  
:8 Nc3, Nd4  
:9 Bxd5+,  
பின்னர் வெள்ளை இராணியைப் பாதுகாப்பான இடத்திற்கு நகர்த்தவும்.  
:8 Nc3, Nb4  
8ஆவது நகர்வில் குதிரை b4 இற்கு வந்தால்.
:9 o-o c6  
இங்கு கறுப்புக் குதிரை c2 இலுள்ள காலாட்படையை வெட்ட இயலும் என்றாலும் d5 இலுள்ள கறுப்புக் குதிரையின் பாதுகாப்பைக் குறைப்பதால் பெரும்பாலும் வெட்டாது. எனவே கறுப்பின் நகர்வு பெரும்பாலும் c6 ஆகவே இருக்கும்.
:10 d4, e5xd4  
:11 Be4  
:8 Nc3, Nb7  
8ஆவது நகர்வில் கறுப்பு இராணியினதும் கறுப்பு மந்திரியினதும் நகர்வுகளைத் தடுப்பதால் கறுப்புக் குதிரை b7 இற்கு வருவதைப் பெரிதும் விரும்பமாட்டார்கள். எனினும் அவ்வாறு நிகழ்ந்தால்
:8 Nc3, Nb7  
:9 d4, exd4  
:10 Nxd5, Nxd5  
:11 Qe4+, Kd6  
:12 Qd5+, Ke7  
:13 Bg5#
# பெகாட்டெல்லோ தாக்குதல்

## வெற்றிகரமாகத் தாக்குதலை முறியடித்தல்

:5 exd5 Nxd4  
:6 d6 Qxd6  
:7 Bxh8 Qxg2  
:8 Bxh8 Qxg2  
:9 Rf8, Qe4+  
:10 Be2, Nf3#
# பேரியம் அறுபுளோரோசிலிக்கேட்டு

**பேரியம் அறுபுளோரோசிலிக்கேட்டு ** (*Barium hexafluorosilicate*) என்பது BaSiF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# பேரியம் அறுபுளோரோசிலிக்கேட்டு

## தயாரிப்பு

தண்ணீரில் குறைவாகக் கரையக்கூடிய ஓர் உப்பாக, அறுபுளோரோசிலிசிக்கு அமிலம் போன்ற பேரியம் அயனிகளைக் கொண்ட கரைசல்களில் இருந்து பேரியம் அறுபுளோரோசிலிக்கேட்டு வீழ்படிகிறது. (எ.கா. பேரியம் குளோரைடு மற்றும் அறுபுளோரோசிலிக்கேட்டு அயனிகள்):  
:BaCl<sub>2</sub> + H<sub>2</sub>[SiF<sub>6</sub>] → Ba[SiF<sub>6</sub>] + 2HCl
# பேரியம் அறுபுளோரோசிலிக்கேட்டு

## பயன்கள்

இச்சேர்மம் சோதனைப் பயன்பாடுகளில் இரசாயன வினையாக்கியாகப் பயன்படுத்தப்படுகிறது. பல்வேறு இரசாயன வினைகள் மற்றும் செயல்முறைகளில், இச்சேர்மம் பேரியம் மற்றும் அறுபுளோரோசிலிக்கேட்டு அயனிகளின் மூலமாக செயல்படுகிறது.  
ஒரு பூச்சிக்கொல்லியாகவும் பயன்படுத்தப்படுகிறது.
# ஜேம்ஸ் ஹில்லியர்

**ஜேம்ஸ் ஹில்லியர்** (*James Hillier*) (ஆகத்து 22,1915 - சனவரி 15,2007) ஒரு கனடிய-அமெரிக்க அறிவியலாளரும் கண்டுபிடிப்பாளரும் ஆவார். இவர் 1938-ஆம் ஆண்டில் வட அமெரிக்காவில் முதல் வெற்றிகரமான உயர் தெளிவுத்திறன் கொண்ட எதிர்மின்னி நுண்ணோக்கியை ஆல்பர்ட் ப்ரீபஸுடன் வடிவமைத்து உருவாக்கினார்.
# ஜேம்ஸ் ஹில்லியர்

## வாழ்க்கை வரலாறு

ஒன்ராறியோவின் பிராண்ட்ஃபோர்டில் பிறந்த ஜேம்ஸ் மற்றும் எதெல் ஹில்லியர் (குக் ஹில்லியர்) ஆகியோரின் மகனான இவர், 1937 ஆம் ஆண்டில் கணிதம் மற்றும் இயற்பியலில் இளங்கலைப் பட்டத்தைப் பெற்றார். முதுகலைப் பட்டத்தை 1938 ஆம் ஆண்டில் பெற்றார். 1941 ஆம் ஆண்டில் இவர் தொராண்டோ பல்கலைக்கழகத்தில் முனைவர் பட்டம் (1941) பெற்றார். இவரால் கண்டுபிடிக்கப்பட்ட பரிமாற்ற எதிர்மின்னி நுண்ணோக்கி பிற்கால எதிர்மின்னி நுண்ணோக்கிகளுக்கான முன்மாதிரியாக பயன்படுத்தப்பட்டது.  
1941 ஆம் ஆண்டில், இவர் அமெரிக்காவிற்குச் சென்று நியூ ஜெர்சியில் உள்ள கேம்டனில் உள்ள ரேடியோ கார்ப்பரேஷன் ஆஃப் அமெரிக்கா என்ற நிறுவனத்தில் சேர்ந்தார். இவர் ஆர். சி. ஏ ஆய்வகங்களின் பொது மேலாளராகவும் (1957) துணைத் தலைவராகவும் (1958) ஆர். சி. ஏ ஆய்வு மற்றும் பொறியில் துறையின் துணைத்தலைவர் மற்றும் முதன்மை அறிவியலாளராகவும் (1976) பல்வேறு நிலைகளில் பணியாற்றியுள்ளார். இவரது பதவிக்காலத்தில் உருவாக்கப்பட்ட புதிய தொழில்நுட்பங்களில் ஆர். சி. ஏ செலக்டாவிஷன் என்ற அமைப்பும் அடங்கும். (குறிப்பு: நியூ ஜெர்சியின் பிரின்ஸ்டனில் அமைந்துள்ள ஆர்.சி.ஏ ஆய்வகங்கள், 1986 இல் ஜெனரல் எலக்ட்ரிக் நிறுவனத்தால் கையகப்படுத்தப்பட்டதன் விளைவாக இந்த அமைப்பு ஆர். சி. ஏ யிலிருந்து தன்னாட்சி அமைப்பானது. 2011 ஆம் ஆண்டு வரை *எஸ். ஆர். ஐ இன்டர்நேஷனலின்* துணை நிறுவனமான *சர்னோஃப் கார்ப்பரேஷன்* என்று பெயர் மாறி எஸ். ஆர். ஐ நிறுவனத்தால் தன்னகப்படுத்தப்பட்டது.  
1977-ஆம் ஆண்டில் ஆர். சி. ஏ. வில் இருந்து ஓய்வு பெற்ற பிறகு, டாக்டர் ஹில்லியர் மூன்றாம் உலக நாடுகளுக்கு தொழில்நுட்பத்தின் பங்கு குறித்து ஆலோசனை வழங்கியதோடு அறிவியல் கல்வியை ஊக்குவிக்கும் நடவடிக்கைகளிலும் ஈடுபட்டார். 1945-ஆம் ஆண்டில் இவர் அமெரிக்க குடிமகனாக ஆனபோதிலும், ஹில்லியர் தனது வாழ்நாள் முழுவதும் பிராண்ட்ஃபோர்ட் சமூகத்துடன் தொடர்ந்து தொடர்பு கொண்டிருந்தார். 1993 ஆம் ஆண்டில் நிறுவப்பட்ட ஜேம்ஸ் ஹில்லியர் அறக்கட்டளை, பிராண்ட் கவுண்டி மாணவர்களுக்கு அறிவியல் கல்வியைத் தொடரும் ஆண்டு உதவித்தொகைகளை வழங்குகிறது.  
1936 ஆம் ஆண்டில், இவர் புளோரன்ஸ் மர்ஜோரி பெல்லை மணந்தார், இந்தத் திருமண உறவு 1992-ஆம் ஆண்டில் புளோரன்ஸ் இறக்கும் வரை நீடித்தது. இவர்களுக்கு இரண்டு மகன்கள் இருந்தனர்.  
ஜனவரி 15,2007 அன்று, நியூ ஜெர்சியின் பிரின்ஸ்டனில் பக்கவாதம் காரணமாக ஹில்லியர் இறந்தார்.
# ஜேம்ஸ் ஹில்லியர்

## கவுரவங்கள்

- 1950 ஆம் ஆண்டில், ஒன்ராறியோவின் பிராண்ட்ஃபோர்டில் *ஜேம்ஸ் ஹில்லியர் பப்ளிக் பள்ளி* திறக்கப்பட்டது.
- 1960 ஆம் ஆண்டில், அடிப்படை மருத்துவ ஆராய்ச்சிக்கான ஆல்பர்ட் லாஸ்கர் விருது இவருக்கு வழங்கப்பட்டது.
- 1975 ஆம் ஆண்டில், தொழில்துறை ஆராய்ச்சி நிறுவனத்தில் இருந்து ஐஆர்ஐ பதக்கம் இவருக்கு வழங்கப்பட்டது.
- 1980 ஆம் ஆண்டில், இவர் தேசிய கண்டுபிடிப்பாளர்களுக்கான *ஹால் ஆஃப் ஃபேமில்* சேர்க்கப்பட்டார்.
- 1981 ஆம் ஆண்டில், மின் மற்றும் மின்னணு பொறியாளர்கள் நிறுவனத்தில் இருந்து நிறுவநர்கள் பதக்கம் பெற்றார்.
- 1997 ஆம் ஆண்டில், இவர் ஆர்டர் ஆஃப் கனடாவின் அலுவலராக நியமிக்கப்பட்டார்.
# திதுகு

**திதுகு** (*Didugu*) இந்திய மாநிலமான ஆந்திரப் பிரதேசத்தின் பாலநாடு மாவட்டத்தில் உள்ள ஒரு கிராமமாகும். இக்கிராமம் குண்டூர் வருவாய் பிரிவின் அமராவதி மண்டலத்தில் அமைந்துள்ளது. ஆந்திரப் பிரதேச தலைநகர் பிராந்தியத்தின் ஒரு பகுதியாக, ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் உள்ளது .
# திதுகு

## புவியியல்

திதுகு கிராமம் மண்டல தலைமையகமான அமராவதிக்கு மேற்கே 16°20′43′′N 80°10′33′′E/16.34527 °N 80.17588 °E/ என்ற அடையாள ஆள்கூறுகளில் அமைந்துள்ளது. 2352 எக்டேர் என்ற 5,810 ஏக்கர் பரப்பளவில் கிராமம் பரவியுள்ளது.
# திதுகு

## மக்கள்தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, திதுகு கிராமத்தின் மக்கள் தொகை 3,152 ஆகும். மொத்த மக்கள் தொகையில் 1,580 ஆண்களும் 1,572 பெண்களும் அப்போது இருந்தனர். திதுகு கிராமத்தின் பாலின விகிதம் 1000 ஆண்களுக்கு 995 பெண்கள் ஆகும். 0 முதல் 6 வயதுக்குட்பட்ட 336 குழந்தைகள் இருந்தனர். குழந்தை பாலின விகிதம் 1000 சிறுவர்களுக்கு 846 சிறுமிகளாகவும் இருந்தது. சராசரி கல்வியறிவு விகிதம் 53.69% என்ற அளவில் 1789 கல்வியறிவு பெற்றவர்கள் இங்கு வாழ்ந்தனர்.
# திதுகு

## அரசும் அரசியலும்

திதுகு கிராம பஞ்சாயத்து என்பது கிராமத்தின் உள்ளாட்சி அரசாங்கம் ஆகும். தேர்ந்தெடுக்கப்பட்ட வார்டு உறுப்பினர் ஒருவர் பிரதிநிதித்துவப்படுத்தும் வார்டுகள் இங்குள்ளன. தற்போதைய சர்பஞ்ச் இடம் *காலியாக உள்ளது. இது* வார்டு உறுப்பினர்களால் தேர்ந்தெடுக்கப்படுகிறது. இந்த கிராமம் பஞ்சாயத்து இராச்சு நிறுவனங்களின் இடைநிலை மட்டத்தில் *அமராவதி மண்டல் பரிசத்தால்* நிர்வகிக்கப்படுகிறது.
# திதுகு

## கல்வி

கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 2 பள்ளிகள் உள்ளன. இந்தப் பள்ளிகளில் ஒரு மண்டல் பரிசத்து தொடக்கப் பள்ளியாகவும் மற்றும் ஒன்று தனியார் பள்ளியாகவும் செயல்படுகின்றன.
# மாஸ் காடிங் மக்களவைத் தொகுதி

மாஸ் காடிங் மக்களவைத் தொகுதி 1977-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1978-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1978-ஆம் ஆண்டில் இருந்து மாஸ் காடிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# மாஸ் காடிங் மக்களவைத் தொகுதி

## பாவு மாவட்டம்

பாவு மாவட்டம் என்பது மலேசியா, சரவாக், கூச்சிங் பிரிவில் உள்ள ஒரு மாவட்டம். 1840-ஆம் ஆண்டுகளில் பாவு மாவட்டத்தில் தங்கம் இருப்பது கண்டுபிடிக்கப்பட்டது.  
பின்னர் போர்னியோ நிறுவனத்தினால் *(The Borneo Company)* தங்கச் சுரங்கத் தொழில்கள் கையகப் படுத்தப்பட்டன. 1921-இல், சுரங்கத் தொழில்களில் வருமானம் குறைவானது. அதன் தொடர்ச்சியாகச் சுரங்கங்கள் மூடப்பட்டன.
# மாஸ் காடிங் மக்களவைத் தொகுதி

## பாவு மாவட்டம்

### பிரதாக் சிகரம்

1970-களின் பிற்பகுதியில் உலக தங்கத்தின் விலை உயர்ந்த போது சுரங்கங்கள் மீண்டும் திறக்கப் பட்டன. பின்னர் ஆசிய நிதி நெருக்கடி தொடங்கியபோது 1996-இல், அந்தச் சுரங்கங்கள் மீண்டும் மூடப்பட்டன. 2014-ஆம் ஆண்டு நிலவரப்படி, சுரங்க உரிமைகள் நார்த் போர்னியோ கோல்ட் நிறுவனத்திடம் *(North Borneo Gold)* இருந்தது.  
ஒவ்வோர் ஆண்டும் மே 1-ஆம் தேதி, பிடாயூ மக்கள் தங்களின் முன்னோர்களின் நினைவாக, பாவு பகுதியில் உள்ள பிரதாக் சிகரத்தின் உச்சியில் சாகோய் - பிரதாக் தினத்தை *(Jagoi-Bratak Day)* கொண்டாடுகிறார்கள். அந்த நாளைக் குறிக்கும் வகையில், 1988 மே 1-ஆம் தேதி ஒரு நினைவுக் கல் அமைக்கப்பட்டது
# மாஸ் காடிங் மக்களவைத் தொகுதி

## மாஸ் காடிங் மக்களவைத் தொகுதி

| மாஸ் காடிங் நாடாளுமன்ற உறுப்பினர்கள் (1978 - 2023) |  |  |  |  |
| --- | --- | --- | --- | --- |
| 5-ஆவது மக்களவை | P131 | 1978-1982 | பெட்ரிக் உரேன்
*(Patrick Uren)* | ****
<small></small> |
| 6-ஆவது மக்களவை | 1982-1986 | **** |  |  |
| 7-ஆவது மக்களவை | P154 | 1986-1990 | பாத்தாவ் ரூபிஸ்
*(Patau Rubis)* | ****
<small></small> |
| 8-ஆவது மக்களவை | 1990-1995 |  |  |  |
| 9-ஆவது மக்களவை | P166 | 1995-1999 |  |  |
| 10-ஆவது மக்களவை | 1999-2004 | திக்கி லாபே
*(Tiki Lafe)* | ****
<small></small> |  |
| 11-ஆவது மக்களவை | P192 | 2004-2008 |  |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 | நோகே கும்பேக்
*(Nogeh Gumbek)* |  |  |
| 14-ஆவது மக்களவை | 2018–2022 | மோர்தி பிமோல்
*(Mordi Bimol)* | ****
<small></small> |  |
| 15-ஆவது மக்களவை | 2022–தற்போது வரையில் | } |  |  |
# அனைத்துலக முத்தமிழ் முருகன் மாநாடு, பழனி

**அனைத்துலக முத்தமிழ் முருகன் மாநாடு** என்பது முருக பக்தர்களை உலகளவில் ஒருங்கிணைத்து, இந்தியாவின் தமிழ்நாடு மாநிலத்தில் திண்டுக்கல் மாவட்டம் பழனியில் 24 ஆகத்து 2024, 25 ஆகத்து 2024 ஆகிய இரண்டு நாட்கள் நடைபெற்ற ஒரு மாநாட்டு நிகழ்வு ஆகும்.
# அனைத்துலக முத்தமிழ் முருகன் மாநாடு, பழனி

## நோக்கம்

இந்த மாநாட்டினை தமிழக அரசின் இந்து சமய அறநிலைத் துறை ஒருங்கிணைத்தது. இந்த மாநாட்டின் முதன்மை நோக்கங்களாக முருக வழிபாட்டின் உள்ளுறை நெறிகளை உலகெங்கிலும் பரப்புதல், தத்துவக் கோட்பாடுகளை அனைவரும் அறிய உதவுதல், பக்தர்களை ஒருங்கிணைத்தல், திருமுறைகள், திருப்புகழ், சைவ சித்தாந்த சாத்திரங்களை உலகறிய பரப்புதல் ஆகியன உள்ளன.